paragraph_text: Panhelenski socijalistički pokret (grčki: Πανελλήνιο Σοσιαλιστικό Κίνημα, Panellinio Sosialistikó Kínima), poznatiji pod akronimom PASOK (ΠΑΣΟΚ) je grčka politička stranka lijevog centra. Jedna je od dviju najvećih samostalnih stranki u državi (uz Novu Demokraciju). PASOK je osnovan 3. rujna 1974., a osnivač je bio Andreas Papandreou. Sedam godina poslije, 1981., PASOK je postao prva socijaldemokratska stranka u grčkoj povijesti koja je osvojila većinu u parlamentu.